קווין קונרוי

קווין קונרוי (באנגלית: Kevin Conroy; ‏ 30 בנובמבר 1955 – 10 בנובמבר 2022) היה שחקן תיאטרון, קולנוע ומדבב אמריקני, שידוע בזכות דיבובו של באטמן בסדרת האנימציה באטמן - הסדרה המצוירת, בסרטי האנימציה ובמשחקי המחשב הרבים שנעשו על הדמות. קונרוי נהפך למדבב המזוהה ביותר עם באטמן. קונרוי נולד כבן הזקונים מבין ארבעה ילדים והעביר את ילדותו בניו יורק ובקונטיקט. הוריו התגרשו כאשר היה בן 15 בשל האלכוהוליזם של אביו.[דרוש מקור] קונרוי, שנאלץ להתגורר אצל חברים, סיים את בית הספר התיכון מוקדם, הצטיין במחזות בית ספרו התיכון ולאור זאת נרשם בגיל 17 לבית הספר ג'וליארד, בו למד עם מלגה וממנו סיים עם תואר בדרמה ב-1978. בתקופת לימודיו שכר דירה עם חברו לקבוצה, רובין ויליאמס. לאחר שנים שבהן היה שחקן תיאטרון והופיע במספר סדרות טלוויזיה ופרסומות ניגש ב-1991 לאודישן לתפקיד באטמן ב"באטמן - הסדרה המצוירת" וזכה בו מבין 500 שחקנים שהתמודדו עליו.[דרוש מקור] כמו מייקל קיטון ששיחק את באטמן בסרטיו של טים ברטון, גם קונרוי השתמש בקול כפול: קול מחוספס ואפל עבור באטמן וקול קליל יותר עבור ברוס ויין. קונרוי זכה לשבחים רבים על דיבובו מלא הרגש של באטמן, והמשיך לדבב אותו גם בסדרות ההמשך "ההרפתקאות החדשות של באטמן ורובין", "באטמן: הדור הבא", "ליגת הצדק - סדרת האנימציה" ו"ליגת הצדק ללא גבולות". הוא דיבב את באטמן גם בסרטי אנימציה שונים ובמשחקי מחשב רבים, בהם סדרת "באטמן: ארקהם" שזכתה לשבחים רבים. קונרוי דיבב את באטמן במשך 30 שנה ונחשב למדבב המזוהה ביותר עם הדמות ולמי שהגדיר את הקול של באטמן. לאחר פיגועי 11 בספטמבר קונרוי התנדב לבשל בשביל כוחות הביטחון. לבקשת אחד מן הטבחים, קרא קונרוי מהמטבח אל פינת האוכל ב"קול באטמן" שלו, תוך שהוא מדקלם את השורה האיקונית מבאטמן: הסדרה המצוירת. זה התקבל בקריאות עידוד ומחיאות כפיים של אנשי שירות החירום, שרבים מהם היו מעריצים של הסדרה במהלך שידורה בשנות ה-90. קונרוי התוודה על כך שהוא מובך ומוחמא עמוקות מהתגובה מארק המיל, שדיבב את הג'וקר לצידו של קונרוי ביצירות רבות (לרבות ב"באטמן - הסדרה המצוירת"), אמר: "כאשר הציעו לי להצטרף לפרויקט [דיבוב], שאלתי אם קווין משתתף, ואם הם אמרו שכן, אז עניתי שאני בפנים". לאחר פטירתו של קונרוי המיל אמר שהוא "סיים לדבב את הג'וקר", תוך שהוא מצטט את הדמות "בלי באטמן, לפשע אין שורת מחץ " בשנת 2017 נחשף בכתבה לגביו כי קונרוי יצא מהארון מבלי שצוטט בנדון. הוא עצמו התייחס לכך בקולו בשנת 2021 לאחר שלא התייחס לנטען עד אז. בשנת 2022 חשף שהוא מתמודד עם מחלת הסרטן וב-10 בנובמבר של אותה השנה הלך לעולמו בגיל 66 עקב סרטן המעי הגס שגבר עליו. ראיון משנת 2016 ל"ניו יורק טיימס" המקדם את העיבוד המצויר ל-באטמן: הבדיחה ההורגת, קונרוי חשף שהוא הומוסקסואל. כחלק מאנתולוגיית הגאווה של DC קומיקס 2022, קונרוי כתב את "למצוא את באטמן", סיפור שסיפר את חייו וחוויותיו כהומו..קונרוי עשה מאמץ להסתיר את ההומוסקסואליות שלו לאורך רוב הקריירה שלו. הוא דיבר ב"למצוא את באטמן" על האפליה שעמד בפניו ברגע שמשתפי פעולה ומעסיקים פוטנציאליים גילו על ההומוסקסואליות שלו. קונרוי אמר כי במספר הזדמנויות הוא הוצא משיקול דעת לעבודות משחק בשל נטייתו המינית. בבחירות לנשיאות ארצות הברית 2016, קונרוי תמך בהילרי קלינטון ותיאר את דונלד טראמפ כ"ליצן, קסנופוב נרקיסיסטי, שמתעניין רק בעצמו". הוא היה נשוי לבעלו, ווהן סי וויליאמס בזמן מותו יש לו אח ואחות. עולם אחר (1980, בתפקיד ג'רי גרוב) קנדי (1983, בתפקיד טד קנדי) שושלת (1985–1986, בתפקיד בארט פולמאונט) סיור של חובה (1988-1987, בתפקיד קפטן) מקס פיין 2 (2003, משחק מחשב, בתפקיד לורד ג'ק/המנקה/קומנדו) יוגה הוזרז (2016, בתפקיד באטמן-קנדי) שליטי היקום: הגילוי (2021) - דיבוב באטמן - הסדרה המצוירת (1992–1995) באטמן: מסכת התעתועים (1993) הרפתקאות באטמן ורובין (1994, משחק מחשב) סופרמן: סדרת האנימציה - תפקיד אורח כברוס ויין/באטמן (1997, 1998, 1999) הרפתקאותיו החדשות של באטמן (1997–1999) באטמן: איש הקרח (1998) באטמן: הדור הבא (1999–2001) באטמן הדור הבא: הסרט (1999) באטמן: הדור הבא - שובו של הג'וקר (2000) באטמן: נקמה (2001, משחק מחשב) ליגת הצדק (2001–2004) באטמן: עלייתו של סין טזו (2003, משחק מחשב) באטמן: מסתורין הבאטוומן (2003) ליגת הצדק ללא גבולות (2004–2006) הבאטמן (2006, הופעת אורח כג'ון גרייסון בפרק A Matter of Family) באטמן: אביר גות'אם (2008) באטמן ארקהם אסיילום (2009, משחק מחשב) סופרמן/באטמן: אויבי הציבור (2009) באטמן: האמיצים והנועזים (2010) סופרמן/באטמן: אפוקליפסה (2010) DC Universe Online ‏(2010, משחק וידאו) באטמן: ארקהם סיטי (2011, משחק וידאו) ליגת הצדק: אבדון (2012) ליגת הצדק: פרדוקס פלאשפוינט (2013) Injustice: Gods Among Us (משחק מחשב) (2013) הדיילי שואו (2013) עלילות מטרופוליס (2013) באטמן: ימים מוזרים (2014) באטמן: מתקפה על ארקהם (2014) באטמן ארקהם נייט (2015) באטמן נגד רובין (2015) באטמן: הבדיחה ההורגת (2016) באטמן והארלי קווין (2017) Injustice 2, משחק מחשב (2017) ליגת הצדק מול חמשת הקטלנים (2019, סרט אנימציה קולנועי) באטוומן (2019) יחידת המתאבדים: לחסל את ליגת הצדק (2024, משחק וידאו - יצא לאחר מותו) מדיה וקבצים בנושא קווין קונרוי בוויקישיתוף אתר האינטרנט הרשמי של קווין קונרוי (באנגלית) קווין קונרוי, ברשת החברתית פייסבוק קווין קונרוי, ברשת החברתית אקס (טוויטר) קווין קונרוי, ברשת החברתית אינסטגרם קווין קונרוי, ברשת החברתית טיקטוק קווין קונרוי, סרטונים בערוץ היוטיוב קווין קונרוי, ברשת החברתית Goodreads קווין קונרוי, במסד הנתונים הקולנועיים IMDb (באנגלית) קווין קונרוי, באתר "אידיבי", מאגר הידע העברי לקולנוע ישראלי ועולמי קווין קונרוי, באתר AllMovie (באנגלית) קווין קונרוי, באתר Rotten Tomatoes (באנגלית) קווין קונרוי, באתר Metacritic (באנגלית) קווין קונרוי, במסד הנתונים הקולנועיים KinoPoisk (ברוסית) קווין קונרוי, באתר אפל מיוזיק (באנגלית) קווין קונרוי, באתר Last.fm (באנגלית) Kevin Conroy Gets Comic-Booked בעקבות מותו Meet the Voice of Batman, סרטון בערוץ "Great Big Story", באתר יוטיוב (אורך: 04:00) Thank you, Kevin Conroy, סרטון בערוץ "Batman Arkham Videos", באתר יוטיוב (אורך: 01:49) Top 10 Kevin Conroy Batman Moments, סרטון בערוץ "WatchMojo.com", באתר יוטיוב (אורך: 14:32) As Batman, Kevin Conroy's Humanity Was His Greatest Weapon, סרטון בערוץ "IGN", באתר יוטיוב (אורך: 12:01) Remembering Kevin Conroy, סרטון בערוץ "Nerdist", באתר יוטיוב (אורך: 10:10) אלחנן שפייזר, ‏קווין קונרוי לא רק דיבב את באטמן, אלא גם עיצב את דמותו, בעיתון מקור ראשון, 21 בנובמבר 2022 "Batman actor Kevin Conroy has died aged 66". NME. נבדק ב-11 בנובמבר 2022. {{cite web}}: (עזרה) Keane, Sean (11 בנובמבר 2022). "Beloved Batman Actor Kevin Conroy Dies Aged 66". CNET. נבדק ב-11 בנובמבר 2022. {{cite web}}: (עזרה)